**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 31.05.2018 г.**

**РЕШЕНИЕ № 689**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация и чл. 60 от Административно процесуалния кодекс изменя Решение № 627 от 05.02.2018 г. на Общинския съвет – Долни чифлик за бюджета на община Долни чифлик за 2018 година, както следва:

1. Актуализира списъка на капиталовите разходи за 2018 година, съгласно приложение 1 към докладната записка;
2. В приложение 2 към Решение № 627 от 05.02.218 г.:

- дейност 283 „Превантивна дейност за намаляване на вредните последствия от бедствия и аварии”, намалява §00-98 „Резерв за непредвидени и неотложни разходи” с 13 680;

- дейност 554 „ Защитено жилище“ намалява §§51-00 „Основен ремонт“ с 22 500, §§10-15 „Материали“ с 409

и увеличава §10-30 „Текущ ремонт“ с 22 909;

- дейност 626 „Пречистване на отпадъчните води от населените места“ увеличава §§52-03 „Придобиване на друго оборудване, машини и съоръжения“ с 3 680;

- дейност 732 „Читалища“ увеличава §§10-30 „Текущ ремонт“ с 10 000;

- дейност 541 „Домове за възрастни хора с увреждания“ намалява §§51-00 с 1 600 и увеличава §§ 52-03 „Придобиване на друго оборудване, машини и съоръжения“ с 1 600;

- дейност 550 „ЦСРИ“ увеличава §52-01 „Придобиване на компютри и хардуер“ с 1 566 и намалява §§10-15 „Материали“ с 1 566;

3. Актуализира списъка на длъжностите и лицата, които имат право на транспортни разходи, считано от датата на назначаване на съответните служители, съгласно приложение 2 към докладната записка;

4. Допуска предварително изпълнение на настоящото решение по реда на чл. 60 от Административнопроцесуалния кодекс.

**РЕШЕНИЕ № 690**

На основание чл. 21, ал. 2 във връзка с чл. 21, ал. 1, т. 10 и т. 24 и чл. 27, ал. 4 и ал. 5 от Закона за местното самоуправление и местната администрация и административен договор за предоставяне на безвъзмездна финансова помощ № BG16RFOP001-5.001-0035-С02 за проект „Подкрепа за деинституционализация чрез създаване на Дневен център за подкрепа на деца с увреждания и техните семейства в община Долни чифлик“, сключен между община Долни чифлик и Министерство на регионалното развитие и благоустройството, Управляващ орган на Оперативна програма „Региони в растеж“ 2014-2020 - Главна дирекция „Стратегическо планиране и програми за регионалното развитие“:

1. Упълномощава кмета на община Долни чифлик да подпише запис на заповед, без протест и разноски, без никакви възражения и без такси и удръжки от какъвто и да било характер, платима на предявяване в полза на Министерство на регионалното развитие и благоустройство, Управляващ орган на оперативна програма „Региони в растеж“ – главна дирекция „Стратегическо планиране и програми за регионално развитие“ в размер на 34 856,41 лв. (тридесет и четири хиляди осемстотин петдесет и шест лв. и четиридесет и една ст.) за обезпечаване на авансово плащане по договор за предоставяне на безвъзмездна финансова помощ № BG16RFOP001-5.001-0035-С02 за проект „Подкрепа за деинституционализация чрез създаване на Дневен център за подкрепа на деца с увреждания и техните семейства в община Долни чифлик“, сключен между община Долни чифлик и Министерство на регионалното развитие и благоустройство, Управляващ орган на Оперативна програма „Региони в растеж“ 2014-2020 – Главна дирекция „Стратегическо планиране и програми за регионално развитие“.
2. Възлага на кмета на община Долни чифлик да подготви необходимите документи за получаване на авансовото плащане по договор № BG16RFOP001-5.001-0035-С02 и да ги представи пред Министерство на регионалното развитие и благоустройство.

**РЕШЕНИЕ № 691**

На основание чл.21, ал. 2 във връзка с чл. 21. ал. 1, т. 23 от Закона за местното самоуправление и местната администрация и т. 24 от Условията за кандидатстване с проектни предложения за предоставяне на безвъзмездна финансова помощ по Програма за развитие на селските райони 2014 – 2020 г.:

1. Дава съгласие община Долни чифлик да кандидатства с проектно предложение «Въвеждане на мерки за повишаване на енергийната ефективност на сграда – кметство с. Старо Оряхово», по процедура чрез подбор на проектни предложения BG06RDNP001-7.008 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“, финансирана от Европейски земеделски фонд за развитие на селските райони.
2. Декларира, че всички дейности по проекта с наименование: «Въвеждане на мерки за повишаване на енергийната ефективност на сграда – кметство с. Старо Оряхово», отговарят на приоритетите на Общинския план за развитие на община Долни чифлик 2014 – 2020 г.
3. Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 692**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 36, ал. 2, т. 2, буква «а», чл. 36в, ал. 3, т. 1 от Правилника за прилагане на закона за социалното подпомагане, Областна стратегия за развитие на социалните услуги в област Варна (2016 - 2020) и Годишен план за развитие на социалните услуги в община Долни чифлик за 2019 г.:

1. дава съгласие община Долни чифлик да кандидатства пред МТСП – АСП за разкриване на социална услуга Дневен център за подкрепа на деца с увреждания и техните семейства в община Долни чифлик, като делегирана от държавата дейност, считано от 01.02.2019 г. с капацитет 30 места за дневна грижа и 60 места за консултативни услуги, както и щат в съответствие с Методика за определяне длъжностите на персонала в специализираните институции и социалните услуги в общността;
2. възлага на кмета на община Долни чифлик да предприеме необходимите действия за изпълнение на горното решение.

**РЕШЕНИЕ № 693**

На основание чл.21, ал. 2 във връзка с чл. 21. ал. 1, т. 23 от Закона за местното самоуправление и местната администрация и т. 24.1 от Условията за кандидатстване с проектни предложения за предоставяне на безвъзмездна финансова помощ по Програма за развитие на селските райони 2014 – 2020 г.:

1. Дава съгласие община Долни чифлик да кандидатства с проектно предложение «Благоустрояване на площад «Тича» в гр. Долни чифлик», по процедури чрез подбор на проектни предложения BG06RDNP001-7.006 – Площи „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ по Програма за развитие на селските райони 2014 - 2020 г.
2. Декларира, че всички дейности по проекта с наименование: «Благоустрояване на площад «Тича» в гр. Долни чифлик»отговарят на приоритетите на Общинския план за развитие на община Долни чифлик 2014 – 2020 г.
3. Възлага на Кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 694**

На основание чл. 21, ал. 2 във връзка с чл. 21. ал. 1, т. 23 и т. 24 от Закона за местното самоуправление и местната администрация, чл. 31 и чл. 33 от Закона за регионалното развитие, чл. 42, ал. 1 и чл. 91, ал. 3 от Правилника за приложение на Закона за регионалното развитие:

1. одобрява Междинна оценка за реализацията на Общинския план за развитие на Долни чифлик 2014-2020 г., съгласно Приложение № 1;
2. одобрява годишни доклади за резултатите от наблюдението на изпълнението на Общинския план за развитие на Долни чифлик 2014-2020 г. за 2015, 2016 и 2017 години, съгласно приложения № 2, № 3 и № 4 към настоящата докладна записка.

**РЕШЕНИЕ № 695**

На основание чл. 21, ал. 2 и чл. 21, ал. 1, т. 11 от Закона за местното самоуправление и местната администрация и във връзка с чл. 129, ал. 1 от Закона за устройство на територията одобрява проект на подробен устройствен план – план за регулация и застрояване (ПУП-ПРЗ) на ПИ 000137, ПИ 000140, ПИ 000144, ПИ 000131, ПИ 000147 и ПИ 061001 и нова улична регулация определена с о.т. 316 до о.т. 333 включително по КВС на с. Венелин за жилищно строителство, съгласно (приложение 2 към докладната записка).

**РЕШЕНИЕ № 696**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 1 - 3 от Закона за общинската собственост, чл. 20, ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем за срок от 5 (пет) години и определя начална тръжна годишна наемна цена за ПИ № 000116 с площ 12 059 кв. м в землището на с. Нова Шипка, община Долни чифлик, област Варна в размер на 500.00 (петстотин) лева без ДДС.

**РЕШЕНИЕ № 697**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2018 г в раздел „3.6. Продажба на жилищни имоти“ с нова точка 31. УПИ XVIII-606 “общ. обслужване” в кв. 5 с площ 425 кв.м. по регулационния план на с. Старо Оряхово (АЧОС № 1600 от 23.04.2018 г.).

**РЕШЕНИЕ № 698**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 - 4 от Наредбата за реда за придобиване, управление и разпореждане с общинско имущество в община Долни чифлик, **дава съгласие** за продажба чрез публичен търг с явно наддаване, **одобрява** пазарната оценка в размер на 3500.00 (три хиляди и петстотин) лева без ДДС и я **определя** за начална продажна тръжна цена на УПИ XVIII-606 “общ. обслужване” в кв. 5 по регулационния план на с. Старо Оряхово при граници на имота: улица Ок 55-69-67, УПИ V-156, УПИ XVII–за сладкарница и ресторант.

**РЕШЕНИЕ № 699**

На основание чл. 21, ал. 2 и чл. 21, ал.1, т.8 от Закона за местното самоуправление и местната администрация във връзка с чл. 46, ал. 1, т. 1 и чл. 52, ал.1, т., 3, б „б“ от Закона за водите дава съгласие за издаване на разрешително на община Долни чифлик, ЕИК 000093517 за ползване на воден обект дере – общинска собственост съгласно Удостоверение с изх. № Z-40/14.05.2018 г. в частта между УПИ XXXII-527 и УПИ XVII – 519, кв. 4 по регулационния план на с. Гроздьово, общ. Долни чифлик.

|  |  |
| --- | --- |
| Цел на използването | Укрепване с подпорна стена на ул. ген. Скобелев с ОК 34-32 и между УПИ XXXI-519 и УПИ XXXII-527 в кв. 4 по регулациония план на с. Гроздьово, община Долни Чифлик, област Варна |
| Воден обект и код на водното тяло - предмет на използването | Дере общинска собственост съгласно Удостоверение за общинска собственост с изх. № Z-40/14.05.2018г. Код на водното тяло BGKA130R1002 „р. Камчия от вливане на р. Луда Камчия до с. Дъбравино (шосеен мост)“ |
| Места на използването, потребление и заустване, включително надморска височина, координати на съоръженията и площта за използване | община Долни чифлик, село Гроздьово, ул.„Ген.Скобелев“,с ОК 34-32 и между УПИ XXXI-519 и УПИ XXXII – 527, кв. 4, Надморска височина – 95 м.,Дължина на стената 24 м,Координати на съоръженията – съгласно Координатния регистър на проектните точки, Приложение 1. |
| Местност, административно-териториална и териториална единица, код по единния класификатор на административно-териториалните и териториалните единици - за мястото на използване | Общ. Долни чифлик, с. Гроздьово, ЕКАТТЕ 17912 |
| Параметрите на исканото използване | община Долни чифлик, село Гроздьово, ул. „Ген.Скобелев“,с ОК 34-32 и между УПИ XXXI-519 и УПИ XXXII – 527, кв. 4 |
| Копие или само се посочва номерът на действащ (влязъл в сила или подлежащ на предварително изпълнение, както и незагубил правно действие) административен акт, издаден по реда на глава шеста от Закона за опазване на околната среда и/или по чл. 31 от Закона за биологичното разнообразие, за одобряване, съответно съгласуване на инвестиционното предложение, за чието осъществяване се иска разрешаване на водовземането и/или ползването на водния обект *(в т.ч. писмо от компетентния орган по отношение приложимата процедура по реда на глава шеста от Закона за опазване на околната среда и/или по чл. 31 от Закона за биологичното разнообразие).* | Писмо с вх. №3200-42/24.04.2018 г. от Директора на РИОСВ-Варна, Приложение 2. |

**РЕШЕНИЕ № 700**

1. На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2018 г., като в раздел „3.7. Продажба на имоти от ОПФ по землища“ се добави към точка 3.7.5. с. Булаир, подточка „1. ПИ № 428011 нива, IX категория с площ 4026 кв. м (АЧОС № 1599 от 20.04.2018 г.)“.

**РЕШЕНИЕ № 701**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 – 4 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарната оценка в размер на 2200.00 (две хиляди и двеста) лв. без ДДС и я определя за начална продажна тръжна цена на ПИ № 428011 (АЧОС № 1599 от 20.04.2018 г.) при граници на имота: имот № 000440, имот № 428010, имот № 000427, пасище, мера и имот № 428012.

**РЕШЕНИЕ № 702**

1. На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2018 г. в раздел „3.5. Продажба на жилищни имоти“ с нова точка 33. „УПИ I-общ. в кв. 67, представляващ урегулиран поземлен имот с площ 500 кв. м (АЧОС № 105 от 15.09.2006 г.)“.

**РЕШЕНИЕ № 703**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост, чл. 45, ал. 1, т. 1 и чл. 46, ал. 3 - 4 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарната оценка в размер на 3600.00 лева без ДДС и я определя за начална продажна тръжна цена на УПИ I-общ. в кв. 67 при граници на имота: улица ОК 226-221, улица ОК 221-222, УПИ II-общ., УПИ XVI-общ. и УПИ XVII-общ.

**РЕШЕНИЕ № 704**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Сашо Иванов Стоянов от с. Нова Шипка– 200 лв.**

**РЕШЕНИЕ № 705**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2018 г в раздел 3.2. Отдаване под наем на нежилищни имоти, с нова точка № 78 –Дърводелска работилница със ЗП 225 кв. м и навес към нея със ЗП 62 кв. м, находящи се в ПИ № 000900 друг промишлен терен по КВС на гр. Долни чифлик.

**РЕШЕНИЕ № 706**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 1 - 3 от Закона за общинската собственост, чл. 20, ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем за срок от 10 (десет) години и определя начална тръжна месечна наемна цена за Дърводелска работилница със ЗП 225 кв. м и навес към нея със ЗП 62 кв. м, находящи се в ПИ № 000900 друг промишлен терен по КВС на гр. Долни чифлик, съгласно АЧОС № 1607 от 18.05.2018 г. в размер на 250 (двеста и петдесет) лева без ДДС.

**РЕШЕНИЕ № 707**

На основание чл. 21, ал. 1, т. 10 във връзка с чл. 27, ал. 4 и ал. 5 от Закона за местната администрация и местното самоуправление, чл. 19 от Закона за общинския дълг и чл.60 от Административно процесуалния кодекс

 **1.** Допълва **Процедура за провеждане на избор за финансова институция, с която да бъде сключен договор за банков кредит за поемане на общински дълг на община Долни чифлик,**  приета с решение № 650 от 29.03.2018 г., както следва: в т.9 след думите „предложен най-нисък лихвен процент“ се добавя изразът:

 „При наличие на допуснати участници, които са предложили **най-нисък равен** лихвен процент, се изпращат уведомителни писма – покани от кмета на общината за актуализиране на офертите им в срок от пет работни дни, считано от датата на получаване на поканите. След изтичане на този петдневен срок от получаването на поканите от съответните финансови институции комисията разглежда постъпилите оферти и ги класира по категория „предложен най-нисък лихвен процент“. В случай, че отново подадените оферти са с еднакъв показател за оценка, комисията провежда публично жребий за определяне на изпълнител.

2. Допуска предварително изпълнение на настоящото решение по реда на чл. 60 от Административнопроцесуалния кодекс.